Luister: #HoeNou?! | Maroela Media
Die #HoeNou?!-reeks word deur Su-an Müller-Marais, 'n bekende radio- en TV-aanbieder, en Gerhard van Huyssteen, professor in taaltegnologie en Afrikaanse taalkunde aan die Noordwes-Universiteit, ontwikkel en aangebied.
#HoeNou?! is 'n insiggewende oudioreeks wat allerlei alledaagse name, gebruike, kosse en dinge op 'n pittige manier ondersoek en verduidelik waar dit vandaan kom. Byvoorbeeld:
Wanneer en waar het toffielekkers ontstaan en gewild geraak, en hoe het die woord "toffie" in Engels en Afrikaans beland?
Hoekom sê ons in Afrikaans jy moet "duim vashou" vir iemand, maar in Engels sê ons "cross your fingers"?
Wat is die oudste, of die bekendste liefdesverhaal ooit?
Hoekom eet Suid-Afrikaners kerrievis en Paasbolletjies tydens Paasnaweek?
Wat is die verskil tussen 'n epidemie en pandemie, en waar kom die woorde vandaan?
Waar kom Worcestershire-sous vandaan?
Dit word moontlik gemaak deur die finansiële ondersteuning van Afrikaans.com en word tegnies versorg en versprei deur Maroela Media. Weeklikse episodes word op verskeie streekradiostasies uitgesaai en is beskikbaar op Afrikaans.com, Maroela Media en HoeNou.co.za.
#HoeNou?! Afrikaans.com Gerhard van Huyssteen Su-an Müller-Marais
Hulle gesels te lekker en boonop interessant!
HOR NOU TERSAKE. KAN DIT NIE OOK SKRIETELIK IN MAROELA VERSKYN NIE VIR DIE DOWES WAT OOK WIL WEET EN LEER. GROOT ASSEBLIEF.
Prof Gerhard ek wou nog altyd vra:
Moet die klem van pandemie nie op die laaste lettergreep eindig nie? "Pande -mie" en nie "Pan – demie" nie.